Pelanggaran kereta api Semnan–Damghan

Dua buah kereta api telah bertembung di laluan utama di Wilayah Semnan di antara Semnan dan Damghan, Iran pada 20 November 2016, yang mengakibatkan 49 orang maut dan 103 yang lain cedera. Terdapat kesulitan dalam operasi menyelamat dilaporkan disebabkan lokasi insiden yang terpencil iaitu 4 km dari stesen berdekatan, Haft-Khan, dam kerana hanya sebuah helikopter mampu tiba dengan pantas di kawasan kemalangan bagi membantu operasi menyelamat. Kemalangan ini merupakan kemalangan kereta api yang paling teruk pernah berlaku di Iran selepas tragedi kereta api Nishapur pada tahun 2004.

Dua buah kereta api telah bertembung di laluan utama di Wilayah Semnan di antara Semnan dan Damghan, Iran pada 20 November 2016, yang mengakibatkan 49 orang maut dan 103 yang lain cedera. Terdapat kesulitan dalam operasi menyelamat dilaporkan disebabkan lokasi insiden yang terpencil iaitu 4 km dari stesen berdekatan, Haft-Khan, dam kerana hanya sebuah helikopter mampu tiba dengan pantas di kawasan kemalangan bagi membantu operasi menyelamat. Kemalangan ini merupakan kemalangan kereta api yang paling teruk pernah berlaku di Iran selepas tragedi kereta api Nishapur pada tahun 2004.

Kemalangan
Kemalangan ini berlaku apabila sebuah kereta api ekspres dari Tabriz ke Mashhad berhenti kerana mengalami masalah yang berkaitan dengan musim sejuk di antara Semnan dan Damghan. Kereta api ekspres kedua, dari Semnan ke Mashhad, telah diarahkan untuk dihentikan oleh petugas, dan isyarat menjadi merah. Namun, masalah timbul apabila petugas operator bertukar shif dengan petugas yang lain sebelum masalah kereta api pertama diselesaikan. Pada ketika itu, kereta api kedua meminta kebenaran untuk meneruskan perjalanannya dan diluluskan oleh petugas baru. Kereta api kedua telah bergerak laju, kemudiannya merempuh belakang kereta api pertama. Pelanggaran ini telah mengakibatkan empat gerabak tergelincir dengan dua daripanya terbakar. 47 orang penumpang dan krew dari kedua-dua buah kereta api dilaporkan mati, manakala lebih daripada 100 orang dilaporkan cedera. Mereka yang cedera dibawa ke hospital di Semnan dan Damghan.

Selepas kejadian
Gabenor Azerbaijan Timur, di mana kebanyakan mangsa berasal, telah mengumumkan hari berkabung untuk memberi penghormatan kepada mata. Presiden Iran pula mengucapkan takziah kepada semua keluarga mangsa dan mengarahkan siasatan dilakukan untuk mengetahui punca kemalangan itu berlaku.  Laluan kereta api dari Tehran ke Mashhad telah ditutup bagi tujuan penyiasatan.

Pada 27 November, Pengarah Urusan Kereta Api Republik Islam Iran, Mohsen Pourseyyed Aqaei mengumumkan peletakan jawatan, dan memohon maaf kepada semua atas insiden tersebut.

Galeri

Rujukan

Pautan luar

Kemalangan kereta api
Iran
Kereta api